# ประชา พรหมนอก
พลตำรวจเอก ประชา พรหมนอก เป็นอดีตข้าราชการตำรวจและนักการเมืองชาวไทย อดีตรองนายกรัฐมนตรี (ฝ่ายความมั่นคง) และอดีตรัฐมนตรีว่าการกระทรวงยุติธรรมในสมัยรัฐบาลนางสาวยิ่งลักษณ์ ชินวัตร สมาชิกสภาผู้แทนราษฎร พรรคเพื่อไทย อดีตผู้บัญชาการตำรวจแห่งชาติ รัฐมนตรีว่าการกระทรวงอุตสาหกรรม อดีตนายตำรวจราชองครักษ์พิเศษนายตำรวจราชองครักษ์พิเศษและอดีตหัวหน้าพรรคเพื่อแผ่นดิน เป็นนายตำรวจมือปราบมีฉายาว่า "อินทรีอีสาน" เนื่องจากเป็นชาวจังหวัดนครราชสีมา เป็นทั้งอธิบดีกรมตำรวจคนสุดท้ายและผู้บัญชาการตำรวจแห่งชาติคนแรก เนื่องจากมีตำแหน่งสูงสุดในช่วงที่ปรับเปลี่ยนสถานะของกรมตำรวจเป็นสำนักงานตำรวจแห่งชาติพล.ต.อ.ประชา พรหมนอกและอดีตนายกสภาประจำสถาบันราชภัฏอุดรธานีและนายกสภามหาวิทยาลัยราชภัฏอุดรธานี

 ประวัติ 
พล.ต.อ.ประชา พรหมนอก มีชื่อเดิมว่า "ผิวทอง" เกิดเมื่อวันที่ 18 พฤษภาคม พ.ศ. 2485 ที่ตำบลบัวใหญ่ อำเภอบัวใหญ่ จังหวัดนครราชสีมาเป็นบุตรของนายผ่าน กับนางบาง พรหมนอก สมรสกับคุณหญิงวารุณี บำรุงสวัสดิ์ (หย่า) มีบุตร-ธิดา 4 คน เป็นชาย 2 คน หญิง 2 คน คือ พ.ต.อ.ชัชธรรม พรหมนอก (เสียชีวิต), นางธารศรี ศรีวรขาน (สมรสกับ พล.ต.อ.เฉลิมเกียรติ ศรีวรขาน อดีตรองผู้บัญชาการตำรวจแห่งชาติ), นางนุดี เพชรพนมพร (สมรสกับนายศราวุธ เพชรพนมพร นายกองค์การบริหารส่วนจังหวัดอุดรธานี) และ พล.ต.ต.จิรพัฒน์ พรหมนอกบัญชีแสดงรายการทรัพย์สินและหนี้สินของ พล.ต.อ.ประชา พรหมนอก ผู้บังคับการกองการวิจัย สำนักงานยุทธศาสตร์ตํารวจ

 ประวัติการศึกษา 
 ชั้นประถม โรงเรียนเทศบาลพลประชานุกุล อำเภอพล จังหวัดขอนแก่น
 โรงเรียนศิริศาสตร์
 มัธยมศึกษาตอนต้น โรงเรียนวัดสระเกศ
 โรงเรียนเตรียมทหาร รุ่นที่ 2
 รัฐประศาสนศาสตรบัณฑิต (ตำรวจ) จากโรงเรียนนายร้อยตำรวจ รุ่นที่ 18
 ศิลปศาสตรมหาบัณฑิต (พัฒนาสังคม) จากมหาวิทยาลัยเกษตรศาสตร์ พ.ศ. 2540
 ปริญญาบัตรวิทยาลัยป้องกันราชอาณาจักร รุ่นที่ 31

 ประสบการณ์ 
 พ.ศ. 2508 รองสารวัตร แผนก 3 กองกำกับการ 7 กองตำรวจสันติบาล 
 พ.ศ. 2515 นายเวรผู้บังคับการตำรวจภูธรเขต 4 
 พ.ศ. 2517 ผู้บังคับกองสถานีตำรวจภูธรเมืองขอนแก่น 
 พ.ศ. 2518 สารวัตรใหญ่สถานีตำรวจภูธรเมืองอุดรธานี 
 พ.ศ. 2519 รองผู้กำกับการตำรวจภูธรจังหวัดนครราชสีมา 
 พ.ศ. 2522 ผู้กำกับการตำรวจภูธรจังหวัดอุดรธานี 
 พ.ศ. 2524 รองผู้บังคับการตำรวจสันติบาล
 พ.ศ. 2526 ผู้บังคับการตำรวจภูธร 6 
 พ.ศ. 2528 ผู้ช่วยผู้บัญชาการตำรวจภูธรภาค 2 (ภาคอีสาน)
 พ.ศ. 2531 รองผู้บัญชาการตำรวจภูธรภาค 2 (ภาคอีสาน)
 พ.ศ. 2532 ผู้บัญชาการประจำกรมตำรวจ (ทำหน้าที่ชุมชนและมวลชนสัมพันธ์) 
 พ.ศ. 2534 ผู้บัญชาการตำรวจสอบสวนกลาง 
 พ.ศ. 2534 ผู้ช่วยอธิบดีกรมตำรวจ 
 พ.ศ. 2537 รองอธิบดีกรมตำรวจ 
 พ.ศ. 2540 อธิบดีกรมตำรวจแต่งตั้ง รองอธิบดี เป็น อธิบดีกรมตำรวจ กระทรวงมหาดไทย
 พ.ศ. 2543 รัฐมนตรีว่าการกระทรวงแรงงาน
 พ.ศ. 2545 รัฐมนตรีช่วยว่าการกระทรวงสาธารณสุข
 พ.ศ. 2546 นายกสภาประจำสถาบันราชภัฏอุดรธานี
 พ.ศ. 2547 นายกสภามหาวิทยาลัยราชภัฏอุดรธานี
 พ.ศ. 2551 รัฐมนตรีว่าการกระทรวอุตสาหกรรม
 รักษาการรัฐมนตรีว่าการกระทรวงทรัพยากรธรรมชาติและสิ่งแวดล้อม
ดำรงตำแหน่งหัวหน้าพรรคเพื่อแผ่นดิน
 พ.ศ. 2554
 ผู้อำนวยการศูนย์ช่วยเหลือผู้ประสบอุทกภัย
 กรรมการไฟฟ้าส่วนภูมิภาค 
 กรรมการธนาคารกรุงไทย 
 กรรมการธนาคารอาคารสงเคราะห์ 
 กรรมการสภาวิจัยแห่งชาติ 
 กรรมการผู้ทรงคุณวุฒิสภามหาวิทยาลัยรามคำแหง 
 กรรมการผู้ทรงคุณวุฒิสภาการศึกษาโรงเรียนนายร้อยตำรวจ
 รัฐมนตรีว่าการกระทรวงยุติธรรม (9 สิงหาคม 2554 - 30 มิถุนายน 2556)
 พ.ศ. 2556 รองนายกรัฐมนตรี (30 มิถุนายน 2556 - 7 พฤษภาคม 2557)

 การเมือง 

พล.ต.อ.ประชา พรหมนอก เข้าสู่แวดวงการเมืองครั้งแรกเมื่อได้รับแต่งตั้งให้เป็นสมาชิกวุฒิสภาในปี พ.ศ. 2540 ภายหลังเกษียณราชการแล้ว ต่อมาได้เป็นสมาชิกสภาผู้แทนราษฎร แบบบัญชีรายชื่อ พรรคชาติพัฒนา และได้ดำรงตำแหน่งรัฐมนตรีว่าการกระทรวงแรงงานและสวัสดิการสังคม ในรัฐบาล นายชวน หลีกภัย ต่อมาได้รับตำแหน่งรัฐมนตรีช่วยว่าการกระทรวงสาธารณสุข ในรัฐบาล ทักษิณ ชินวัตร ต่อมาได้ย้ายมาเป็นสมาชิกพรรคเพื่อแผ่นดิน และได้รับเลือกให้เป็นหัวหน้าพรรคแทนที่นายสุวิทย์ คุณกิตติ ที่ประกาศลาออกไป และได้รับแต่งตั้งให้เป็นรัฐมนตรีว่าการกระทรวงอุตสาหกรรมในรัฐบาลนายสมชาย วงศ์สวัสดิ์

ภายหลังรัฐบาลนายสมชายต้องพ้นวาระไปจากคดียุบพรรคพลังประชาชน ทำให้ตำแหน่งนายกรัฐมนตรีต้องว่างลง พล.ต.อ.ประชาได้รับการสนับสนุนจากนายเสนาะ เทียนทอง และพรรคเพื่อไทยให้ดำรงตำแหน่งนายกรัฐมนตรีเป็นคนต่อไป  ในวันที่เลือกนายกรัฐมนตรีที่รัฐสภา เสียงที่เลือก พล.ต.อ.ประชา แพ้นายอภิสิทธิ์ เวชชาชีวะ ด้วยคะแนน 198 ต่อ 235 เสียง ซึ่ง พล.ต.อ.ประชาได้โหวตให้แก่ตัวเองด้วย

ต่อมา พล.ต.อ.ประชา ได้ลาออกจากการเป็นสมาชิกพรรคเพื่อแผ่นดิน ในเดือนเมษายน พ.ศ. 2554“ประชา”ลาเพื่อแผ่นดิน คาดร่วมงาน พท. และเข้าเป็นสมาชิกพรรคเพื่อไทยพล.ต.อ.ประชาสมัครเป็นสมาชิกเพื่อไทยแล้ว จากประชาทรรศน์ และได้รับโปรดเกล้าฯ แต่งตั้งเป็นรัฐมนตรีว่าการกระทรวงยุติธรรม ในรัฐบาลของนางสาวยิ่งลักษณ์ ชินวัตร เมื่อวันที่ 9 สิงหาคม พ.ศ. 2554พระบรมราชโองการประกาศแต่งตั้งรัฐมนตรี (รัฐบาลนางสาวยิ่งลักษณ์ ชินวัตร)ราชกิจจานุเบกษา เล่ม 128 ตอนพิเศษที่ 88 ง วันที่ 9 สิงหาคม 2554 หน้า 3 และจากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนพึงพอใจ เป็นลำดับที่ 5 จนกระทั่งในเดือนมิถุนายน พ.ศ. 2556 เขาได้รับแต่งตั้งเป็นรองนายกรัฐมนตรีพระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร ๕)

ในเดือนพฤศจิกายน พ.ศ. 2556 พล.ต.อ.ประชา ได้รับแต่งตั้งให้ทำหน้าที่ผู้อำนวยการศูนย์อำนวยการรักษาความสงบเรียบร้อย (ศอ.รส.) ในช่วงที่มีการชุมนุมทางการเมืองของกลุ่มต่อต้านรัฐบาล ต่อมาได้มีการแต่งตั้ง ดร.สุรพงศ์ โตวิจักษณ์ชัยกุล เข้ามาทำหน้าที่แทนแฉปลด"ประชา"พ้นผอ.ศอ.รส.ฉุนใจไม่สู้.... อ่านต่อได้ที่ : http://bit.ly/1eOeLg9

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 8ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย) ซึ่งการเลือกตั้งในครั้งนั้นถูกศาลรัฐธรรมนูญตัดสินให้เป็นโมฆะ เนื่องจากไม่สามารถจัดให้มีการเลือกตั้งทั้งราชอาณาจักรในวันเดียวกันได้ ซึ่งขัดรัฐธรรมนูญ

วันที่ 7 พฤษภาคม พ.ศ. 2557 พล.ต.อ.ประชา ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนเกี่ยวข้องในการโยกย้ายนายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรมเปิดรายชื่อ รมต. ตกเก้าอี้พร้อมยิ่งลักษณ์ ข่าวไทยรัฐ ออนไลน์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๓, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๙, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๕ ตอนที่ ๘ ข หน้า ๒, ๔ พฤษภาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๑๔ ตอนที่ ๗ ข หน้า ๖, ๙ เมษายน ๒๕๔๐
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๓ ตอนที่ ๕๘ ง ฉบับพิเศษ หน้า ๑๓๗, ๑๔ เมษายน ๒๕๒๙